Zandra Reppe

Zandra Reppe (født 23. desember 1973) er en svensk bueskytter og rullestolcurlingspiller. Hun representerer Jämtlands Bågskytteklubb i bueskyting og Östersund CK i rullestolcurling. 

Hun har cerebral parese og nedsatt hørsel, og konkurrerer i klassen W2. Hun har deltatt i tre paralympiske sommerleker og to paralympiske vinterleker for Sverige. 

 Karriere som bueskytter 
Reppe ble svensk mester i parabueskyting innendørs i 2006, med 561 poeng, og hun ble svensk mester både innendørs og utendørs i 2007.Svenska Bågskytteförbundet - Meritlista - Zandra Reppe , besøkt 30. september 2018. Ved Para-VM i bueskyting 2007 (IPC World Archery Championships) spilte hun seg fram til bronsefinalen, men tapte der for tyrkiske Gulbin Su, og endte på 4.-plass.Para-Archery.com - Zandra Reppe , besøkt 12. februar 2014. 

Reppe deltok ved Paralympiske sommerleker 2008, der hun var nest best i rankingrunden, og gikk videre til sluttspillet. Det var kun britiske Danielle Brown som fikk flere poeng enn Reppe i rankingrunden; hun satte verdensrekord med 676 poeng, mens Reppe fikk 658 poeng. Hun tapte imidlertid kvartfinalen 106-107 mot japanske Chieko Kamiya, og endte til slutt på 5.-plass.IPC - Beijing 2008 Paralympic Games Archery Women's Individual Compound open , besøkt 12. februar 2014. Samme år deltok hun også ved 4th Invitation Disabled Archery Event i Stoke Mandeville, der hun kom på 6.-plass. Hun vant SM utendørs i 2008, og i EM i bueskyting 2008 kom hun på 41.-plass individuelt og 9.-plass i lagkonkurransen.

I 2009 kom hun på 2.-plass ved European Archery Disabled Invitational Tournament i Stoke Mandeville. Hun deltok også ved Para-VM i tsjekkiske Nymburk, der hun kom på 9.-plass. I september deltok hun også i VM i bueskyting 2009, og kom der på 41.-plass i compoundbue individuelt. Sverige kom der på åttendeplass i lagkonkurransen, der Reppe deltok sammen med Malin Johansson og Isabell Danielsson.World Archery Federation - Sweden Compound Women Team, besøkt 30. september 2018. 

Året etter vant hun turneringen World Ranking Tournament i Nové Město i Tsjekkia, og hun kom på 2.-plass i World Invitational Disabled Archery Competition 2010 i Stoke Mandeville. Ved EM 2010 i Vichy kom hun på 3.-plass, etter å ha slått Gulbin Su 7-3 i bronsefinalen. Hun ble svensk mester utendørs, med 666 poeng.

Ved SM innendørs i 2011 vant hun gull individuelt. Hun vant Para-Archery World Ranking Event i Brasília i 2011, og deltok ved para-VM i 2011 i Torino, der hun kom på 3.-plass individuelt, etter at hun slo hun kinesiske Min Yi Chen 6-4 i bronsefinalen. Hun fikk også bronse i mix, sammen med Robert Larsson, og Sverige kom på fjerdeplass i lagkonkurransen. Hun kom også på 3.-plass ved Nymburk Para-archery WRE i Nymburk i Tsjekkia. 

Hun deltok bueskyting ved Paralympiske sommerleker 2012, der hun kom på 7.-plass av 12 utøvere i rankingrunden, i klassen compound individuelt kvinner åpen klasse. Hun gikk dermed videre til sluttspillet, men tapte 4-6 for russiske Olga Polegaeva i åttendedelsfinalen og endte på niendeplass.IPC - London 2012 Paralympic Games Archery Women's Individual Compound open , besøkt 12. februar 2014. 

Hun deltok også ved Para-VM i 2013 i Thailand, men ble slått ut av Danielle Brown i sekstendelsfinalen.World Archery - WORLD ARCHERY 2013 COMPOUND WOMEN OPEN IND. , besøkt 12. februar 2014. Brown fikk sølv i dette verdensmesterskapet. Hun deltok også i mix, sammen med Robert Larsson, og kom der på femteplass. I verdenscupstevnet i Tsjekkia kom hun på fjerdeplass. Året etter deltok hun i Para-EM i bueskyting 2014 i Notville i Sveits, og fikk der gull etter at hun vant finalen 134-133 over regjerende europamester Mel Clarke fra England.Sveriges Radio - Mitt i prick för Zandra Reppe, besøkt 29. september 2018. 

Hun vant SM-gull i mix i 2015, sammen med Isto Kallio.Sveriges Radio - Historiskt SM-guld till Zandra Reppe och Isto Kallio, besøkt 29. september 2018. Hun deltok i Para-VM i bueskyting 2015 i Tyskland, og kom der på niendeplass både individuelt og i mix, der hun deltok sammen med Pierre Claesson. I EM i bueskyting innendørs 2015 kom hun på 27.-plass med 551 poeng i kvalifiseringen, og tapte første runde i sluttspillet 113-148 mot Ivana Boden fra Kroatia.World Archery Federation - European Indoor Championships, besøkt 1. oktober 2018. Hun endte der på 17.-plass.

Ved SM 2016 innendørs kom hun på sjuendeplass, og ved SM 2016 utendørs kom hun på førsteplass.Svenska Bågskytteförbundet - Zandra Reppe, besøkt 29. september 2018. Hun vant handicap-SM utendørs, som ble arrangert i Norrköping. I april deltok hun i Para-EM i bueskyting 2016, der hun vant parkonkurransen sammen med Pierre Claesson. Individuelt kom hun på sjetteplass. Paralympiske sommerleker 2016 ble arrangert i Rio de Janeiro, og Reppe deltok der i compoundbue, åpen klasse. Hun lå på femteplass etter rangeringsrunden, med 652 poeng. Videre gikk hun videre fra 16-delsfinalen på bye (walkover), men tapte åttendedelsfinalen mot Kim Mi-soon og endte på en delt niendeplass totalt.Rio 2016 - Women's Individual Compound - Open - Standings, besøkt 29. september 2018.

Hun deltok i Europacupen i parabueskyting i 2017, og hun vant mix under europacupstevnet i Italia, sammen med Pierre Claesson, og hun kom på andreplass individuelt i samme stevne, etter finaletap mot Eleanora Sarti. I europacupstevnet i Tsjekkia kom hun på femteplass. Sammen med Pierre Claesson kom hun på sjuendeplass i mix i verdenscupstevnet i Tsjekkia. På nasjonalt nivå kom hun på tredjeplass under svensk mesterskap i bueskyting i mars.Svenska Bågskytteförbundet - Senior-SM 2017-03-11 - 2017-03-12, besøkt 1. oktober 2018. Hun kom på andreplass sammenlagt i Europacupen i parabueskyting 2017.

I Europacupen i 2018 kom hun på niendeplass individuelt i Tsjekkia, der hun kom på andreplass i mix, og hun kom på 17.-plass i Italia, der hun kom på niendeplass i mix, sammen med Pierre Claesson. Hun kom på sjetteplass sammenlagt i Europacupen i 2018.World Archery Europe - European Cup Circuit 2018 - Final Ranking , besøkt 1. oktober 2018. I august deltok hun i EM i parabueskyting 2018, og ble der slått ut i kvartfinalen, der hun tapte 137-142 for britiske Jessica Stretton.World Archery Federation - Pilsen 2018 European Para Archery Championships World Ranking Event, besøkt 1. oktober 2018. Også i mix ble hun og Pierre Claesson slått ut i kvartfinalen.

 Karriere som rullestolcurlingspiller 
Hun begynte å spille rullestolcurling i 2011, og deltok i det svenske mesterskapet i 2013, der hun kom på sjetteplass i par, sammen med Janita Runudde og Sonia Elvstål.Svenska Curlingförbundet - Svensk Curling nr 1 2013 , besøkt 29. september 2018. Hun ble tatt ut som reserve ved Paralympiske vinterleker 2014.Sveriges Radio - Östersundaren Zandra Reppe med curlinglandslaget till Paralympics, besøkt 12. februar 2014 Sverige kom der på 7.-plass i round robin, og gikk ikke til sluttspillet. 

Reppe var også reserve under VM i rullestolcurling 2015, og Sverige kom her på niendeplass i round robin, og gikk dermed ikke til sluttspillet. I SM i rullestolcurling 2015 kom hun på fjerdeplass sammen med Örebro CS.Svenska Curlingförbundet - Resultat 2014-2015 , besøkt 29. september 2018. Sverige deltok i VM i rullestolcurling 2016, sammen med Patrik Kallin, Ronny Persson, Kicki Ulander og Viljo Peterson-Dahl, og kom der på tredjeplass i Gruppe A, og gikk dermed ikke til sluttspillet.Finlands Curlingforbund - World Wheelchair-B Curling Championship 2016, besøkt 30. september 2018. 

Året etter kom hun på fjerdeplass i SM i rullestolcurling 2017 i Jönköping.Svenska Curlingförbundet - Curling-SM i Jönköping avslutades med favoritsegrar, besøkt 30. september 2018. Hun deltok i Rullestolcurling under Paralympiske vinterleker 2018, der Sverige kom på tiendeplass i round robin, og gikk ikke videre til sluttspillet. 

 Utmerkelser 
 2016 - Årets kvinnelige leder, Svenska BågskytteförbundetSvenska Bågskytteförbundet - Verksamhetsberättelse 2016 , besøkt 1. oktober 2018.

 Referanser 

 Eksterne lenker 

 Profil hos World Archery
 Profil på Para-Archery.com
 Profil hos Svenska bågskytteförbundet
 Resultatoversikt hos Svenska bågskytteförbundet 
 Profil hos Paralympics 2014 
 Profil hos Paralympics 2018

Kategori:Svenske handikappidrettsutøvere
Kategori:Svenske rullestolcurlingspillere
Kategori:Svenske bueskyttere
Kategori:Svenske mestere
Kategori:Deltakere for Sverige under Paralympiske sommerleker 2008
Kategori:Deltakere for Sverige under Paralympiske sommerleker 2012
Kategori:Deltakere for Sverige under Paralympiske sommerleker 2016
Kategori:Deltakere for Sverige under Paralympiske vinterleker 2014
Kategori:Deltakere for Sverige under Paralympiske vinterleker 2018
Kategori:Rullestolcurlingspillere under Paralympiske vinterleker 2014
Kategori:Personer fra Östersund